སྐྱབས་གནས་ཀུན་འདུས་བླ་མ་རིན་པོ་ཆེ། །གསོལ་བ་འདེབས་སོ་ཐུགས་རྗེས་བདག་ལ་གཟིགས། །ཀུན་གཞི་ཀ་དག་དྲི་མེད་ལ། །སྐྱེ་རྒ་ན་འཆི་ལས་འདས་ཀྱང་། །སེམས་ཉིད་ཅོལ་ཆུང་ཕྲུག་གུ་འདི། །འབྱུང་བ་ལྔ་ཡི་དབང་དུ་སོང་། །སྟོད་ནས་བདག་འཛིན་རྒྱལ་པོ་ཚ་བའི་ནད། །སྨད་ནས་གཟུང་འཛིན་འདྲེ་མོ་གྲང་བའི་ནད། །ཚ་གྲང་འཐབ་པའི་ཀུན་བཏགས་ཕུང་པོ་ལ། །གདོན་ལ་ཕོ་གདོན་མོ་གདོན་གཉིས་སུ་སྣང་། །ཕོ་གདོན་ཡུལ་འཛིན་ཤེས་པ་རྒྱལ་པོས་གནོད། །མོ་གདོན་རང་གར་འཁྲུལ་པའི་འདྲེ་མོའི་ནད། །སྣང་བ་གསོན་འདྲེ་སྟོང་པ་ཤི་འདྲེ་དང་། །ལྷན་ཅིག་སྐྱེས་པའི་འདྲེ་ཆེན་དེ་རྣམས་ཀྱིས། །དུག་ལྔའི་མེ་

རོ་ལངས་ནས་ཕུང་པོ་འཇོམས། །འབྱུང་ལྔའི་བདག་ཉིད་སྐུ་ལྔ་ཡིན་ནའང་། །སྐུ་ལྔ་ལྷུན་གྲུབ་ཀློང་དུ་བཞུད་ནས་ཐལ། །དུག་ལྔ་ལས་ནི་ཉོན་མོངས་འཕེལ་སྟོབས་ཆེ། །བདག་འཛིན་རྒྱལ་པོ་མི་ཐུབ་ཐག་ཆོད་རེད། །ཀུན་འཛིན་དམ་སྲི་ཀུན་སྣང་དབང་དུ་ཤོར། །ཀུན་བཏགས་ཕུང་པོ་ཉོན་མོངས་པ་ཡིས་བརླབས། །ཀུན་གཞིའི་བག་ལ་ཞ་ནས་དུག་ལྔས་བསླུས། །དེ་ལས་ལྷག་པའི་འདྲེ་ཆེན་མེད་ན་ཡང་། །དེ་རྣམས་འདུལ་བའི་གདམས་ངག་གནང་དུ་གསོལ། །རང་སེམས་འདྲེ་ཆེན་འདུལ་ན་ལྟ་བ་ལགས། །ཕུང་ལྔ་སྐུ་ལྔར་དག་ན་སྒོམ་པ་འདྲ། །དུག་ལྔ་དང་དུ་བླང་ན་སྤྱོད་པ་ལགས།ཅེས་པ་སྤྲང་མོ་རང་གི་རང་ལ་བརྟགས་པ་ཡིན་ལགས། ཡིན་མིན་ཡོད་ཐང་བདག་རང་དེ་འདྲ་བ་རེད་ལགས། རྒྱལ་གདོན་དེ་རྣམས་འདུལ་བའི་ཐབས་ལ་ཐུགས་གཏད་བཀའ་དྲིན་མི་ཆུང་བར་ཞུ་ལགས།། ཨེ་མ་རྣལ་འབྱོར་དབང་ཕྱུག་ལགས། །ཀ་དག་རིག་པ་ཟང་ཐལ་འདི། ཁ་དོག་མཚན་མ་ལས་འདས་ཀྱང་། །ག་ལེར་ཀུན་གཟིགས་རྒྱལ་པོ་ཡིས། །ང་བདག་གཉིས་ཀྱི་རྫུན་ཕུག་སྟོང་། །ལྟ་བ་གཏད་མེད་ནམ་མཁའ་ལ། །གཏད་སོའི་

ཡུལ་ལས་ཡེ་ནས་འདས། །བསྒོམ་པ་མ་བཅོས་རང་བབས་ངང་། །གནས་ལུགས་གཉུག་མ་གཞི་ལ་རྫོགས། །སྤྱོད་པ་ཤར་གྲོལ་དབྱེར་མེད་འདི། །སྤང་བླང་དགག་སྒྲུབ་བྲལ་བའོ། །གཞི་ཡི་རིག་པ་ཟང་ཐལ་བརྗོད་མེད། །ལམ་གྱི་གནས་ལུགས་སྟོང་གསལ་ཀ་དག །འབྲས་བུ་འོད་གསལ་ཁྱད་ཆོས་དྲུག་ལྡན། །རང་རིག་ཀུན་བཟང་ཀློང་དུ་རྫོགས་ནས། །གཞོན་ནུ་བུམ་པའི་སྐུ་མཆོག་བརྙེས་སོང་།། ཀུན་བཟང་དགོངས་པ། །མ་སྐྱེས་མི་འགགས། ཁྱབ་བརྡལ་ཀློང་ཡངས། །རྡོ་རྗེ་བདུན་ལྡན། །ཐིག་ལེ་ཉག་གཅིག །ཆོས་ཉིད་རིག་པ། །ཟང་ཐལ་འགྱུར་མེད། །མ་ཡེངས་མི་བསྒོམ། །གཟུང་འཛིན་རང་དག །འཁྲུལ་མེད་འཁྲུལ་བྲལ། །སྣང་བཞིན་སྟོང་ལ། །སྟོང་བཞིན་འགགས་མེད། །སྣང་སྟོང་ཟུང་འཇུག །གཤིས་ལུགས་མ་བཅོས། །རང་བབས་སོ་མར། །སྣང་སྲིད་ཆོས་ཀུན། །ཆུ་ནང་ཟླ་གཟུགས། །རང་ཤར་རང་ཐིམ། །གཞི་སྣང་ཟུང་འཇུག །ཡེ་གཞི་ཀ་དག །ཡེ་བབས་གཉུག་མ། །གང་ཤར་རང་གྲོལ། །ལྟ་བའི་རྫོང་མཁར། །དགའ་བཞི་སྟོང་བཞི། །ཨེ་ཝཾ་ཟུང་འཇུག ཁ་སྦྱོར་བདུན་ལྡན། །མི་ཤིགས་ཐིག་ལེ།

།སྟོང་དབྱིངས་བཙུན་མོའི། །བྷ་ག་ཡངས་པ། །རྩ་བྲལ་གསུམ་གྱི། །ངང་ལ་འཇུག་ནས། །རང་རིག་ཆོས་སྐུའི། །རང་ཞལ་མཇལ་བྱུང་། ཞེས་པ་རང་གི་ཕ་ལྟར་བྱམས་བརྩེས་བསྐྱངས་པའི་བཀའ་དྲིན་དྲན་ནས་བླ་མ་དགེ་བའི་བཤེས་གཉེན་ཝཱ་གིའི་མཚན་ཅན་ལ་སྤྲང་མོས་རྒྱུ་རྫས་ཀྱི་མཆོད་པ་མེད་ཀྱང་ལྟ་བའི་ཕྱོགས་ཙམ་གླུ་ལ་དྲངས་ནས་སྐྱོན་ཀུན་ལྡན་པ་བདག་གིས་ཕུལ་བའོ།།ཨེ་མ་སྙིང་གི་བུ་མཆོག་ཉོན། །གཞི་མེད་རྩ་བྲལ་ཆོས་སྐུའི་མཁའ་ཀློང་ནས། །ལམ་གྱི་རྩལ་སྣང་ལྷུན་གྲུབ་བཀོད་པ་མཛེས། །འབྲས་བུ་གཞན་ལ་མི་རེ་རང་ཐག་ཆོད། །སྤྲང་མོའི་ལག་རྩེད་དོ།།